Suvestinė redakcija nuo 2004-06-04 iki 2004-08-03

Įsakymas paskelbtas: Žin. 2002, Nr. 43-1639; Žin. 2004, Nr.90-0; Žin. 2004, Nr.104-0; Žin. 2004, Nr.125-0; Žin. 2004, Nr.136-0, i. k. 102301MISAK00000184

LIETUVOS RESPUBLIKOS APLINKOS MINISTRO

Į S A K Y M A S

DĖL STATYBOS TECHNINIŲ REGLAMENTŲ STR 1.01.06:2002 „YPATINGI STATINIAI“ IR STR 1.01.07:2002 „NESUDĖTINGI (TARP JŲ laikini) statiniai“ patvirtinimo

2002 m. balandžio 16 d. Nr. 184

Vilnius

Vadovaudamasis Lietuvos Respublikos Vyriausybės 2002-02-26 nutarimo Nr. 280 „Dėl Lietuvos Respublikos statybos įstatymo įgyvendinimo“ (Žin., 2002, Nr. 22-819) 1.1.1, 1.1.3 ir 1.1.11 punktais bei Lietuvos Respublikos aplinkos ministerijos nuostatais (Žin., 1998, Nr. 84-2353; 2002, Nr. 20-766):

1. Tvirtinu statybos techninius reglamentus STR 1.01.06:2002 „Ypatingi statiniai“ ir STR 1.01.07:2002 „Nesudėtingi (tarp jų laikini) statiniai“ (pridedama).

2. Nustatau, kad šio įsakymo 1 punkte nurodyti reglamentai įsigalioja nuo 2002 m. liepos 1 d.

3. Laikau nuo 2002 m. liepos 1 d. netekusiu galios aplinkos ministro 1999 m. spalio 19 d. įsakymą Nr. 335 „Dėl STR 1.07.03:1999 „Mažųjų statinių projektų rengimo bei derinimo tvarkos ypatumai ir šių statinių statybos įteisinimo tvarka“ patvirtinimo“ (Žin., 1999, Nr. 90-2667).

4. Aplinkos ministerijos kompiuterinėje sistemoje vadovautis reikšminiais žodžiais „reglamentas“, „statyba“.

APLINKOS MINISTRAS	ARŪNAS KUNDROTAS

PATVIRTINTA

Lietuvos Respublikos aplinkos

ministro 2002 m. balandžio 16 d.

įsakymu Nr. 184

STATYBOS TECHNINIS REGLAMENTAS STR 1.01.07:2002

NESUDĖTINGI (TARP JŲ LAIKINI) STATINIAI

I. BENDROSIOS NUOSTATOS

1. Šis statybos techninis reglamentas (toliau – Reglamentas) nustato:

1.1. nesudėtingų statinių sąrašą [4.1], [4.9];

1.2. prie nesudėtingų statinių priskirtų pastatų ir inžinerinių statinių paprastų konstrukcijų požymius [4.1], [4.9];

1.3. nesudėtingų statinių (ar jų dalių) projektavimo, statybos (naujos statybos, rekonstravimo, remonto, griovimo) bei pripažinimo tinkamais naudoti tvarką [4.1], [4.9];

1.4. nesudėtingų statinių projektavimui, statybai, statinio projekto vykdymo priežiūrai vadovaujančių neatestuotų asmenų kvalifikacinius reikalavimus.

2. Šis Reglamentas netaikomas atliekant nekilnojamosios kultūros paveldo vertybės tvarkymo statybos darbus (nors statinys, kuris yra vertybė pagal konstrukcijų paprastumą ir techninius parametrus, atitinka nesudėtingo statinio požymius), nes bet kuri nekilnojamoji kultūros paveldo vertybė priskiriama ypatingų statinių kategorijai [4.1].

3. Šis Reglamentas yra privalomas visiems statybos dalyviams, viešojo administravimo subjektams, inžinerinių tinklų bei susisiekimo komunikacijų savininkams (ar naudotojams), taip pat kitiems juridiniams ir fiziniams asmenims, kurių veiklos principus statybos srityje nustato Statybos įstatymas [4.1].

II. NUORODOS

4. Šio Reglamento nuorodose įrašyti teisės aktai:

4.1. Lietuvos Respublikos statybos įstatymas (Žin., 1996, Nr. 32-788; 2001, Nr. 101-3597);

4.2. Lietuvos Respublikos civilinio kodekso patvirtinimo, įsigaliojimo ir įgyvendinimo įstatymas (Žin.,2000, Nr. 74-2262; Nr. 77; Nr. 80; Nr. 82);

4.3. Lietuvos Respublikos žemės įstatymas (Žin., 1994, Nr. 34-620; 1995, Nr. 53-1294; 1996, Nr. 100-2262; 1997, Nr. 66-1598; 1999, Nr. 64-2075; 2000, Nr. 42-1191, Nr. 58-1706; 2001, Nr. 71-2519);

4.4. Lietuvos Respublikos nekilnojamojo turto kadastro įstatymas (Žin., 2000, Nr. 58-1704; 2001, Nr. 16-497);

4.5. Lietuvos Respublikos nekilnojamojo turto registro įstatymas (Žin., 1996, Nr. 100-2261; 2001, Nr. 55-1948);

4.6. Lietuvos Respublikos aplinkos apsaugos įstatymas (Žin., 1992, Nr. 5-75; 1996, Nr. 57-1335; 1997, Nr. 65-1540; 2000, Nr. 39-1093, Nr. 90-2773, Nr. 2-49);

4.7. Lietuvos Respublikos radiacinės saugos įstatymas (Žin., 1999, Nr. 11-239);

4.8. Lietuvos Respublikos potencialiai pavojingų įrenginių priežiūros įstatymas (Žin.,1996, Nr. 46-1116; 2000, Nr. 89-2742);

4.9. Lietuvos Respublikos Vyriausybės 2002-02-26 nutarimas Nr. 280 „Dėl Lietuvos Respublikos statybos įstatymo įgyvendinimo“ (Žin., 2002, Nr. 22-819);

4.10. Lietuvos Respublikos Vyriausybės 2000-09-13 nutarimas Nr. 1094 „Dėl privalomųjų patentų išdavimo fiziniams asmenims tvarkos“ (Žin., 2000, Nr. 79-2390; 2001, Nr. 42-1462);

4.11. Lietuvos Respublikos Vyriausybės 1990-11-26 nutarimas Nr. 359 „Dėl kapinių tvarkymo taisyklių patvirtinimo“ (Žin., 1990, Nr. 35-859);

4.12. Statinių kadastro matavimų ir apskaitos metodika (Žin., 1999, Nr. 74-2265, Nr. 98-2831; 2001, Nr. 55-1964);

4.13. STR 1.02.06:2002 „Teritorijų planavimo specialistų ir statybos techninės veiklos pagrindinių sričių vadovų kvalifikaciniai reikalavimai ir atestavimas“;

4.14. STR „Statinio projektavimas“;

4.15. STR 1.11.01:2002 „Statinių pripažinimo tinkamais naudoti tvarka“ (pakeitimai rengiami) (Žin., 2000, Nr. 79-2401; 2001, Nr. 95-3370);

4.16. STR 1.14.01:1999 „Pastatų plotų ir tūrių skaičiavimo tvarka“ (Žin., 1999, Nr. 84-2507, Nr. 98-2831);

4.17. STR 1.07.01:2002 „Statybos leidimas“;

4.18. STR „Statinio projektavimo sąlygų sąvadas“;

4.19. Lietuvos Respublikos aplinkos ministro 1999-07-19 įsakymas Nr. 221 „Dėl Lietuvos ūkio objektuose naudojamų pavojingų medžiagų ribinių kiekių patvirtinimo“ (Žin., 1999, Nr. 68-2186);

4.20. STR 1. 07. 05:2002 „Nuolatinės statybos komisijos pavyzdiniai nuostatai“;

4.21. STR 1. 09. 04:2002 „Statinio projekto vykdymo priežiūra“;

4.22. Lietuvos Respublikos socialinės apsaugos ir darbo ministerijos ir Lietuvos Respublikos sveikatos apsaugos ministerijos 1998-05-05 įsakymas Nr. 85/233 „Dėl darboviečių įrengimo bendrųjų nuostatų patvirtinimo“ (Žin., 1998, Nr. 44-1224).

5. Duomenys apie nuorodose įvardytų teisės aktų ir jų pakeitimų paskelbimą „Valstybės žiniose“ apima teisės aktų pakeitimus, kurie paskelbti „Valstybės žiniose“ ne vėliau kaip prieš 10 dienų iki šio Reglamento patvirtinimo dienos. Informaciją apie vėlesnius teisės aktų pakeitimus galima rasti „Valstybės žiniose“ arba interneto tinklapiuose. Jei prie STR nėra informacijos apie jo paskelbimą, reiškia, kad STR rengiamas ir įsigalios kartu su šiuo Reglamentu.

III. PAGRINDINĖS SĄVOKOS

6. Šiame Reglamente vartojamos pagrindinės sąvokos yra tos pačios, kurios pateiktos Statybos įstatyme [4.1]. Šiame Reglamente pateikiamos tik tiesiogiai susijusios su šiuo Reglamentu Statybos įstatymo sąvokos ir kitos sąvokos, kurių nėra Statybos įstatyme:

6.1. Laikinas statinys – statinys, skirtas naudoti ne ilgiau kaip 3 metus, pagamintas gamykloje ar pastatytas iš surenkamų konstrukcijų, kurį galima išardyti ar perkelti į kitą vietą ir kuris neturi pamatų, bet remiasi į žemės paviršių: kioskas, gatvių prekybos, pramogų ar parodos paviljonas, parodos eksponatas, palapinės danga ar pneumatinis apvalkalas, vagonėlis, konteineris, įvairios paskirties aikštelė su dirbtine danga, statybininkų, tyrėjų ar kitos terminuotos veiklos reikmėms skirtas statinys. Laikinas statinys ir teisės į jį Nekilnojamojo turto registre neregistruojami [4.1].

6.2. Nesudėtingas statinys – paprastų konstrukcijų pastatas, kurio visų aukštų, rūsio (pusrūsio), antstatų, pastogės patalpų ir naudojimo paskirtimi susietų priestatų plotų, apskaičiuotų tarp išorinių sienų išorinių paviršių, suma yra ne didesnė kaip 80 kvadratinių metrų; paprastų konstrukcijų inžinerinis statinys [4.1]. Pastato ir inžinerinio statinio paprastų konstrukcijų požymius ir techninius parametrus nustato normatyviniai statybos techniniai dokumentai [4.1].

6.3. Gyvenamasis pastatas (namas) – pastatas, kurio visas naudingasis plotas, didžioji jo dalis ar bent pusė naudingojo ploto yra gyvenamosios patalpos [4.12], [4.16].

6.4. Namų ūkio pastatas (klėtis, svirnas) – namo pagalbinis pastatas, kurio paskirtis – pagelbėti name gyvenantiems žmonėms tenkinti jų būtiniausias nuolatines reikmes (maitinimo, poilsio, higienos, sveikatos ir kt.) su sąlyga, kad tos reikmės tenkinamos name ar namų ūkio pastate (naudojant jame esančius daiktus ar atliekant tam tikrus veiksmus). Namo ūkio pastato (priklausomai nuo name esančių pagalbinių patalpų kiekio ir paskirties) patalpomis (viename ar keliuose priklausiniuose) gali būti: maisto atsargų, namų apyvokos daiktų (drabužių, indų, namo priežiūros įrangos ir pan., pirtis, prausykla, skalbykla, kieto kuro sandėlis (malkinė), vasaros virtuvė, lauko tualetas (kai name nėra nuotekų šalinimo inžinerinės sistemos).

6.5. Kioskas – smulkios prekybos reikmėms skirtas nedidelis lengvų konstrukcijų pastatas, kurio užimamas žemės plotas yra ne didesnis kaip 15 m2 ir kurio dalis sienų (jų viršutinės dalys) įstiklintos ir prekyba vyksta per priekinėje sienoje esančią vitrinos angą.

6.6. Paviljonas – įvairios paskirties lengvų konstrukcijų pastatas, kurio dalis ar visos sienos įstiklintos ir kuris yra atskiras statinys ar priestatas prie kito pastato, tačiau turintis atskirą įėjimą ir atskirą stogą.

6.7. Palapinė – lengvas karkasinis inžinerinis statinys, aptemptas audeklu ar apdengtas kita lengva medžiaga.

6.8. Pneumatinis apvalkalas – oro slėgiu palaikoma konstrukcija, tvirtikliais sujungta su žeme (tiesiogiai ar per pamatus), pagaminta iš plonos ir lanksčios medžiagos, kuri uždengia patalpą kaip stogas ir sienos (tokiu atveju tai pastatas) arba tik kaip stogas (tokiu atveju – inžinerinis statinys).

6.9. Pavėsinė (altana) – nedidelis lengvų konstrukcijų dekoratyvinis pastatas ar inžinerinis statinys (priklausomai nuo konstrukcijos) su ištisomis ar ažūrinėmis sienomis per visą ar dalį jų aukščio.

6.10. Prieangis (tambūras) – nešildomas priestatas prie išorinių pastato durų (atskiriantis pastatą nuo lauko) su sienomis iki pusės patalpos aukščio ar per visą aukštį, kaip tarpinė patalpa tarp lauko ir šiltų pastato patalpų (kai sienų viršutinės dalys įstiklintos, prieangis vadinamas uždara veranda, kai neįstiklintas – atvira veranda [4.16]).

6.11. Stoginė – inžinerinis statinys, stogas ant stulpų (gali būti su galinėmis sienomis ar be jų) žmonėms ar daiktams pridengti nuo kritulių ir saulės, kuris gali būti atskiras statinys ar priestatas prie kito pastato.

IV. NESUDĖTINGŲ STATINIŲ SĄRAŠAS

7. Nesudėtingi statiniai skirstomi į šias grupes:

7.1. I grupės nesudėtingi statiniai;

7.2. II grupės nesudėtingi statiniai;

7.3. laikini statiniai.

8. Nesudėtingų statinių sąrašas ir jų priskyrimas prie šio Reglamento 7 punkte nurodytų nesudėtingų statinių grupių pateikiamas šio Reglamento 1 priede. Laikinų statinių sąrašas pateikiamas sąvokos „laikinas statinys“ apibrėžime (žr. 6.1 papunktį).

V. PASTATŲ IR INŽINERINIŲ STATINIŲ, PRISKIRTŲ PRIE NESUDĖTINGŲ STATINIŲ, PAPRASTŲ KONSTRUKCIJŲ POŽYMIAI IR TECHNINIAI PARAMETRAI

9. Pastatų ir inžinerinių statinių, priskirtų prie I ir II grupės nesudėtingų statinių, konstrukcijos laikomos paprastomis, jei statytojas turi technišką galimybę iš jų pastatyti (sumontuoti) statinį:

9.1. savo, šeimos narių bei pasitelktų (pasamdytų) statybininkų jėgomis, daugiausia naudojant rankų darbą ir nesudėtingus mechanizmus (rangovui statytojas gali pavesti atlikti tik kai kuriuos sudėtingus, ypač specialiuosius, darbus, kai juos atlikti privaloma nustatyta kvalifikacija);

9.2. nenaudojant potencialiai pavojingų įrenginių [4.8] (tarp jų kėlimo kranų). Šis požymis netaikomas montuojant pamatus bei perdangas ir kt. statybos produktus, kurių negalima pakelti rankomis ar paprastais mechanizmais (ne kėlimo kranais).

10. Šio Reglamento 9.1 ir 9.2 papunkčiuose nurodytos sąlygos tik apibrėžia paprastų konstrukcijų požymius, skiriančius jas nuo kitų konstrukcijų tuo, kad iš jų galima statyti (montuoti) statinį, naudojant paprasčiausius statybos (montavimo) organizavimo ir statybos darbų vykdymo būdus. Jei reikia, statytojas gali nesudėtingų statinių statybą organizuoti rangos ar statybos valdymo būdu ir statyboje naudoti kitą įrangą, nei nurodyta minėtuose papunkčiuose.

11. Nesudėtingų statinių techniniai parametrai pateikiami šio Reglamento 1 priede.

VI. nesudėtingų statinių ar jų dalių projektavimo, statybos,

pripažinimo tinkamais naudoti tvarka

12. I grupės nesudėtingiems statiniams taikomos šios Statybos įstatymo nustatytų reikalavimų išimtys:

12.1. neprivalomas statinio projektas [4.1], [4.14], nereikalingi privalomieji statinio projekto rengimo dokumentai [4.1], [4.14], neprivaloma skirti statinio projekto vadovą [4.1], [4.14];

12.2. nereikalingas statybos leidimas [4.1], [4.14] (atskirais šio Reglamento priede nurodytais atvejais kai kurių statinių statybai vietoj statybos leidimo privalomas kitas minėtame priede įvardytas dokumentas, be kurio statyba, kaip ir be statybos leidimo, yra savavališka [4.1]);

12.3. neprivaloma skirti (pasamdyti) statinio statybos vadovą [4.1];

12.4. neprivaloma statinio projekto vykdymo priežiūra [4.1];

12.5. neprivaloma statinio statybos techninė priežiūra [4.1];

12.6. nereikalingas statybos leidimas [4.1], [4.14] statinį griauti;

12.7. neatliekami: statinio kadastriniai matavimai [4.4], [4.12], statinio pripažinimas tinkamu naudoti [4.1], [4.15] ir statinio registravimas Nekilnojamojo turto registre [4.5].

13. I grupės nesudėtingiems statiniams nekilnojamosios kultūros paveldo vertybės teritorijoje arba saugomoje teritorijoje taikomos Statybos įstatymo išimtys, nurodytos šio Reglamento 15 punkte.

14. II grupės nesudėtingiems statiniams taikomos šios Statybos įstatymo nustatytų reikalavimų išimtys:

14.1. statinio projektavimo sąlygų sąvadas [4.1], [4.18] privalomas tik tuo atveju, kai statybos sklypo inžineriniai tinklai ar nesudėtingų statinių inžinerinės sistemos prijungiamos prie už sklypo ribų esančių komunalinių ar vietinių inžinerinių tinklų bei statybos sklypo susisiekimo komunikacijos prijungiamos prie viešojo naudojimo kelių (gatvių);

14.2. rengiamas sumažintos sudėties projektas – projekto schema [4.14];

14.3. tais atvejais, kai statinio projektavimo sąlygų sąvadas neprivalomas [4.1], [4.18], statybos leidimą išduoda savivaldybės meras (jo įgaliotas savivaldybės administratorius ar kitas savivaldybės administracijos tarnautojas) be statinio projekto patikrinimo Nuolatinėje statybos komisijoje. Patikrinimą, ar statinio projektas atitinka teritorijų planavimo dokumentuose nustatytus sklypo tvarkymo reikalavimus (reglamentą), atlieka savivaldybės meras (jo įgaliotas savivaldybės administratorius ar kitas savivaldybės administracijos tarnautojas);

14.4. neprivaloma statinio projekto vykdymo priežiūra, išskyrus nesudėtingą statinį, statomą saugomoje teritorijoje [4.1], [4.21];

14.5. statinio statybos techninės priežiūros privalomumas nurodytas priede (pastaboje);

14.6. nereikalingas statybos leidimas [4.1], [4.17] statinį griauti.

15. I ir II grupės nesudėtingiems statiniams, esamiems ar numatomiems statyti nekilnojamosios kultūros paveldo vertybės teritorijoje arba saugomoje teritorijoje, taikomos II grupės nesudėtingiems statiniams nustatytos Statybos įstatymo išimtys, išskyrus nurodytas 14.3 punkte. Statybos leidimą I ir II grupės statiniams išduoda savivaldybės meras (jo įgaliotas savivaldybės administratorius ar kitas savivaldybės administracijos tarnautojas) be statinio patikrinimo Nuolatinėje statybos komisijoje [4.20], raštu pritarus: minėtos komisijos nariui – už nekilnojamųjų kultūros vertybių apsaugą atsakingos įgaliotos institucijos atstovui (statiniams nekilnojamosios kultūros paveldo vertybės apsaugos teritorijoje) ar komisijos nariui – saugomos teritorijos administracijos, o kai jos nėra, – Aplinkos apsaugos regiono departamento atstovui (statiniams saugomoje teritorijoje).

16. Laikiniems statiniams [4.1] galioja tos pačios Statybos įstatymo nuostatų taikymo išimtys kaip ir II grupės nesudėtingiems statiniams ir viena papildoma nuostata – statybos leidimas išduodamas ne ilgiau kaip 3 metams [4.1].

17. Projektuojant ir statant I ir II grupės nesudėtingus statinius ir laikinus statinius, draustis privalomuoju statinio projektuotojo ir rangovo civilinės atsakomybės draudimu nebūtina [4.1].

VII. II grupės nesudėtingų statinių projektavimui, statybai,

statinio projekto vykdymo priežiūrai vadovaujančių neatestuotų asmenų kvalifikaciniAI reikalavimai

18. Statinio projekto vadovui (projekto dalies vadovui) ir statinio projekto vykdymo priežiūros vadovui (statinio projekto vykdymo priežiūros dalies vadovui) [4.1], rengiančiam statinio saugomoje teritorijoje projektą ir atliekančiam šio statinio projekto vykdymo priežiūrą [4.21], privalomas kvalifikacijos atestatas [4.1], [4.13]. Nesudėtingiems statiniams, kurie statomi ne saugomoje teritorijoje, statinio projekto vadovui (projekto dalies vadovui) kvalifikacijos atestatas neprivalomas. Jei projektuotojas (turintis statybos, architektūros ar kito techninio profilio aukštąjį ar aukštesnįjį išsimokslinimą), kaip fizinis asmuo, rengia statinio, skirto sau ar savo šeimos nariams, projekto schemą ir kartu yra šio projekto vadovas (projekto dalies vadovas), jam patentas neprivalomas [4.1].

Punkto pakeitimai:

Nr. 398, 2002-08-05, Žin., 2002, Nr. 80-3474 (2002-08-14), i. k. 102301MISAK00000398

19. Statinio statybos vadovui (statinio statybos specialiųjų darbų vadovui) neprivalomas kvalifikacijos atestatas [4.1], [4.13], tačiau jis privalo turėti statybos, architektūros ar kitą aukštąjį arba aukštesnįjį inžinerinį išsimokslinimą ir Vyriausybės nustatyta tvarka įsigytą statybos darbų patentą (patentas privalomas tik tuo atveju, jei statybos darbus atlieka fizinis asmuo). Jei statytojas (turintis statybos, architektūros ar kito techninio profilio aukštąjį ar aukštesnįjį išsimokslinimą), kaip fizinis asmuo, vykdo nesudėtingo statinio, skirto sau ar savo šeimos nariams statybą ūkio būdu, patentas neprivalomas [4.1].

20. II grupės nesudėtingo pastato, statomo statytojo ar jo šeimos narių reikmėms, statybos techninę priežiūrą gali vykdyti pats statytojas (arba jo šeimos narys), turintis aukštąjį ar aukštesnįjį (specialųjį vidurinį) techninį išsimokslinimą. Šiuo atveju statytojas neprivalo turėti statinio statybos techninio prižiūrėtojo kvalifikacijos atestato, tačiau jis kartu su prašymu viešojo administravimo subjektui statybos leidimui gauti privalo pateikti įsipareigojimą raštu, kad jis statinio statybos techninę priežiūrą vykdys pats ir prisiima atsakomybę už šiame Reglamente nustatytas statinio statybos techninio prižiūrėtojo pareigas.

VIII. Statytojo PRIEVOLĖS ATLIEKANT nesudėtingų statinių PROJEKTAVIMĄ IR statybą

21. Statytojas (užsakovas), organizuodamas ar pats atlikdamas nesudėtingų statinių projektavimą ir statybą, privalo:

21.1. vadovautis Statybos įstatymu [4.1], Civiliniu kodeksu [4.2], kitais statybą reglamentuojančiais teisės aktais, šiuo ir kitais statybos techniniais reglamentais, normatyviniais statinio saugos ir paskirties dokumentais;

21.2. statyti statinį jo nuosavybės teise ar kitais Lietuvos Respublikos įstatymų nustatytais pagrindais valdomame žemės sklype [4.1];

21.3. jei projektavimo darbai atliekami rangos [4.2] būdu, – sudaryti projektavimo darbų rangos sutartį [4.1], [4.2] su projektavimo įmone ar fiziniu asmeniu, kurie atitinka projektuotojui Statybos įstatymo [4.1], [4.10] nustatytus reikalavimus;

21.4. jei statybos darbai atliekami rangos [4.2] būdu, – sudaryti statybos rangos sutartį [4.2] su įmone ar fiziniu asmeniu, kurie atitinka rangovui nustatytus reikalavimus, nustatytus Statybos įstatymo [4.1];

21.5. jei projektavimo darbai atliekami naudojant projektavimo organizavimo būdą, – statinio projektavimo valdymą, sudaryti pavedimo sutartį su statinio projektavimo valdytoju ir pagal šią sutartį perduoti jam (kaip įgaliotiniui) savo (kaip įgaliotojo) darbų mastą, teises ir pareigas [4.1], [4.2];

21.6. jei statybos darbai atliekami naudojant statybos organizavimo būdą, – statinio statybos valdymą, sudaryti pavedimo sutartį su statinio statybos valdytoju ir pagal šią sutartį perduoti jam (kaip įgaliotiniui) savo (kaip įgaliotojo) darbų mastą, teises ir pareigas [4.1], [4.2];

21.7. jei statyba organizuojama ūkio būdu, vykdyti visas pareigas, kurios priklauso rangovui [4.1];

21.8. vykdyti darboviečių įrengimo reikalavimus [4.22].

IX. BAIGIAMOSIOS NUOSTATOS

22. Ginčai dėl Reglamento taikymo nagrinėjami įstatymų nustatyta tvarka.

______________

STR 1.01.07:2002

priedas (privalomasis)

NESUDĖTINGŲ STATINIŲ SĄRAŠAS

1. I grupės nesudėtingi statiniai –

1.1. pastatas privačiame namų valdos žemės sklype, ūkininko sodybos žemės ūkio paskirties žemės sklype, sodo sklype [4.3]:

1.1.1. gyvenamojo ar sodo namo pagalbinis pastatas (atskiras pastatas ar priestatas prie bet kurio iš šių namų) – namų ūkio pastatas, kurio perdengimo anga ne didesnė kaip 4,8 m, kuris ne aukštesnis kaip 3,5 m ir kurio užimamas žemės plotas [4.16] ne didesnis kaip 15 m2, kai šiame pastate nėra rūsio ir naudojimo paskirtį turinčios pastogės, sanitarinių patalpų (tualetų, vonių, dušų, prausyklų, pirčių, saunų), krosnių, viryklų ir kitų ugniakurų;

1.1.2. pavėsinė, stoginė ar prieangis (atskiras pastatas ar priestatas prie gyvenamojo arba sodo namo), ne aukštesnis kaip 3,0 m ir kurių kiekvieno užimamas žemės plotas [4.16] ne didesnis kaip 10 m2;

1.1.3. polietileninis šiltnamis nepriklausomai nuo jo ploto ne aukštesnis kaip 3,0 m;

1.1.4. šiltnamis su nuimamais (žiemą) stiklais, ne aukštesnis kaip 3 m su stulpiniais (medžio ar betoniniais) pamatais ir kurio užimamas žemės plotas [4.16] ne didesnis kaip 20 m2;

1.2. inžinerinis statinys (privačiame namų valdos žemės sklype ar ūkininko sodybos žemės ūkio paskirties žemės sklype, sodo sklype [4.3]):

1.2.1. sklypo teritorijos tvarkymo statinys: sklypo (ar jo dalies): sklypo vidaus kelias ar takas, šaligatvis; ne aukštesni kaip 1 m tako laiptai bei tokio pat aukščio atraminės sienos, pandusai, atviros terasos, sodų, daržų, gėlynų apželdinimo bei puošybos elementai (pergolės, tvorelės, statiniai, skirti kilimams valyti, skalbiniams džiovinti, stacionarūs suolai bei stalai ir pan.); baseinas (su fontanu ar be jo), kurio vandens paviršiaus plotas ne didesnis kaip 10 m2; skulptūra, kryžius, koplytstulpis, kurių kiekvienas ne aukštesnis kaip 3,0 m;

1.2.2. sklypo (ar jo dalies) tvora – ažūrinė (vielos tinklo, metalo juostų, virbų, medžio tašelių, vytelių, karčių ir pan.) su betoniniais, metaliniais ar mediniais stulpais (išskyrus tvorą iš spygliuotos vielos), ne aukštesnė kaip 1,8 m; tokių pačių konstrukcijų, ne aukštesnė kaip 2 m ganyklos tvora žemės ūkio paskirties žemėje; ištisinė tvora iš medinių lentelių ar tašelių su mediniais, metaliniais ar betoniniais stulpais, ne aukštesnė kaip 1,8 m;

1.2.3. saulės energijos kaupimo įrenginys ant pastato stogo arba prie pastato išorinės sienos;

1.2.4. vandens bakas, kurio tūris ne didesnis kaip 5 m3, įrengtas ant pastato (bako viršaus aukštis išsikišęs virš šlaitinio stogo kraigo ar plokščiojo stogo dangos ne daugiau kaip 3 m) sodui, daržui, gėlynams ir teritorijai laistyti iš šachtinio šulinio, kūdros ar kito atviro vandens šaltinio;

1.2.5. žvėrelių ar paukščių narvas; šuns būda;

1.3. pastatas (žemės ūkio paskirties žemės sklype [4.3]):

1.3.1. polietileninis šiltnamis, ne aukštesnis kaip 3 m nepriklausomai nuo jo ploto;

1.4. inžinerinis statinys (žemės sklype, kurio žemės paskirtis [4.3] nurodyta šio punkto papunkčiuose):

1.4.1. radijo, televizijos bet kurio tipo antena, kurios dalis virš pastato ne aukštesnė kaip 10 m, su sąlyga, kad šios dalies ir pastato aukščių suma ne didesnė kaip 25 m bet kurios paskirties žemės sklype;

1.4.2. miško gaisro stebėjimo bokštas; medžioklės bokštelis miškų ūkio paskirties žemės sklype (bet kurio iš šių statinių aukštis pagal technologinius reikalavimus);

1.4.3. ne aukštesnis kaip 15 m: gręžinio bokštas, avarinių sirenų stiebas, signalizacijos stiebas, vėliavos stiebas ar kitos paskirties stiebas, gręžinio bokštas, žaibosaugos stiebas; statinių žaibosaugos inžinerinė sistema bet kurios paskirties žemės sklype;

1.4.4. išorinės elektros tiekimo ir nuotolinio ryšio (telekomunikacijų) linijos (išskyrus kabelinę televiziją) remontui skirta atrama, stulpas ar ramstis; pastoliai, skirti statinio paprastajam remontui bet kurios paskirties žemės sklype;

1.4.5. kūdra iki 300 m2 (pagal jos viršaus matmenis) privačiame namų valdos žemės sklype, ūkininko sodybos žemės ūkio paskirties žemės sklype;

1.4.6. išvietė su išgriebimo duobe, kai nėra komunalinių ar vietinių nuotekų šalinimo tinklų bet kurios paskirties žemės sklype;

1.4.7. eismo reguliavimo skydas, kai jo plotas ne didesnis kaip 3 m2; eismo reguliavimo ženklas prie susisiekimo komunikacijos (kelio, gatvės), įrengiamas eismo reguliavimo taisyklėse nustatytoje vietoje;

1.4.8. geodezinis ženklas bet kurios paskirties žemės sklype;

1.4.9. kapo paminklas, ne aukštesnis nei nustatytas [4.11]; antkapis, tvorelė, suolelis kapinėse.

Pastaba. Atramos, stulpo, ramsčio, antenos, stiebo, bokšto, bokštelio (toliau – Iškyša), nurodytų šio priedo 1.4.1–1.4.4 papunkčiuose, aukštis, kai ši bet kuri Iškyša, statoma aerodromo ar karo aviacijos bazės apsaugos zonoje, neturi viršyti šiai zonai nustatyto leidžiamo statinių aukščio. Kai bet kuri iš aukščiau išvardytų Iškyšų įrengiama virš statinio, leidžiamas aukštis apskaičiuojamas, sudedant statinio aukštį nuo žemės paviršiaus ir Iškyšos aukštį;

1.5. inžinerinis statinys prie vandens telkinio ar jo akvatorijoje:

1.5.1. medinis lieptas ar tiltelis vandens telkinio, kuris ribojasi ar nesiriboja su statytojo valdomu sklypu, akvatorijoje, kai to liepto ar tiltelio ilgis nuo vandens telkinio kranto yra ne didesnis kaip 15 m ir statinio pakloto (grindų) plotas yra ne didesnis kaip 30 m2; prie tokio pat vandens telkinio statoma medinė valčių pastogė 1–2 valtims;

1.5.2. medinis lieptas ar tiltelis vandens telkinio, kuris ribojasi su statytojo valdomu (naudojamu) sklypu, akvatorijoje, kai to liepto ar tiltelio ilgis nuo vandens telkinio kranto yra ne didesnis kaip 16–25 m ir statinio pakloto (grindų) plotas yra ne didesnis kaip 30 m2; prie tokio pat vandens telkinio ar jo akvatorijoje statoma medinė valčių pastogė 3–4 valtims, šuolių į vandenį įrenginys, ne aukštesnis kaip 3 m, ar kitas pliažo įrenginys;

1.5.3. medinis lieptas, tiltelis ar prieplauka, statomi vandens telkinio, nesiribojančio su statytojo valdomu (naudojamu) sklypu, akvatorijoje, kai bet kurio iš šių statinių ilgis nuo vandens telkinio kranto yra ne didesnis kaip 16–25 m ir statinio pakloto (grindų) plotas yra ne didesnis kaip 30 m2; vandens telkinio akvatorijoje statomas šuolių į vandenį ar kitas pliažo įrenginys, medinė valčių pastogė 3–4 valtims.

Pastaba. Šio sąrašo 1.5 punkte nurodytus inžinerinius statinius statyti statytojas (užsakovas) turi teisę tik gavęs šiuos dokumentus (kurie prilyginami statybos leidimui): kai bet kuris iš šių statinių statomas vandens telkinio akvatorijoje ir kai vandens telkinys ribojasi su statytojo (užsakovo) valdomu nuosavybės teise ar valdomu ir naudojamu kitais įstatymų nustatytais pagrindais (toliau – Valdomu) žemės sklypu – vandens telkinio savininko sutikimą; tuo atveju, kai vandens telkinys nesiriboja su statytojo Valdomu žemės sklypu – vandens telkinio savininko (naudotojo) ir su vandens telkiniu besiribojančio žemės sklypo savininko (naudotojo) sutikimą raštu. Kai vandens telkinys priklauso valstybinių vandenų fondo žemei, turi būti gautas regiono aplinkos apsaugos departamento sutikimas, kuris atstoja vandens telkinio savininko sutikimą. Kai šie inžineriniai statiniai statomi vandens telkiniuose, kurie yra saugomoje teritorijoje, be aukščiau minėtų žemės sklypo ir vandens telkinio savininko sutikimų, privaloma gauti regiono aplinkos apsaugos departamento sutikimą.

2. II grupės nesudėtingi statiniai:

2.1. pastatas (žemės sklype, kurio paskirtis [4.3] nurodyta šio punkto papunkčiuose):

2.1.1. gyvenamasis namas privačiame namų valdos žemės sklype ar ūkininko sodybos žemės ūkio paskirties žemės sklype ar sodo sklype, ne aukštesnis kaip 8,5 m, kurio perdengimo anga ne didesnė kaip 4,8 m ir kurio visų aukštų, rūsio (pusrūsio), antstatų, pastogės patalpų ir naudojimo paskirtimi susietų plotų, apskaičiuotų tarp išorinių sienų išorinių paviršių, suma yra ne didesnė kaip 80 m2;

2.1.2. sodo namas (kitos žemės ūkio paskirties žemėje) [4.3], kurio techniniai parametrai tokie patys kaip šio Reglamento 2.1.1 papunktyje;

2.1.3. gyvenamojo namo ar sodo namo pagalbinis pastatas (tame pačiame žemės sklype, kuriame statomas bet kuris iš šių namų) – namų ūkio pastatas, ne aukštesnis kaip 8,5 m, kurio perdengimo anga ne didesnė kaip 4,8 m, kurio užimamas žemės plotas ne didesnis kaip 50 m2;

2.1.4. daržinė žemės ūkio ir miškų ūkio paskirčių ne miško žemėje, kurios užimamas plotas ne didesnis kaip 80 m2, aukštis ne didesnis kaip 8,5 m;

Punkto pakeitimai:

Nr. 203, 2003-04-25, Žin., 2003, Nr. 50-2234 (2003-05-23), i. k. 103301MISAK00000203

2.1.5. karkasinis įstiklintas šiltnamis su pamatais, kurio užimamas žemės plotas [4.16] privačiame namų valdos žemės sklype ar ūkininko sodybos sklype (žemės ūkio paskirties žemėje) ne didesnis kaip 20 m2 ar žemės ūkio bei miškų ūkio paskirties žemės sklype – ne didesnis kaip 70 m2 ir bet kuris šiame papunktyje minėtas šiltnamis ne aukštesnis kaip 3 m;

2.1.6. nuotolinio ryšio (telekomunikacijų) pastatas, kurio užimamas žemės plotas [4.16] ne didesnis kaip 20 m2 ir kuris ne aukštesnis kaip 4 m statinio projektavimo sąlygų sąvade [4.18] nurodytoje vietoje;

2.2. inžinerinis statinys (bet kurios paskirties žemės sklype [4.3]):

2.2.1. vėjo energijos statinys, ne aukštesnis kaip 10 m (į aukštį įskaičiuojamas sparno aukštis, kai sparnas yra statmenoje padėtyje);

2.2.2. šachtinis šulinys (kai nėra vandentiekio komunalinių ar vietinių tinklų);

2.2.3. metalinis (surenkamas) vandens bokštas, kurio aukštis ne didesnis kaip 10 m ir tūris ne didesnis kaip 25 m3;

2.2.4. ištisinės mūrinės, gelžbetoninės ir metalinės sklypų tvoros, ne aukštesnės kaip 1,8 m;

2.2.5. nuotolinio ryšio (telekomunikacijų) kabelinės linijos, klojamos betranšėjiniu būdu (tarp jų – atviru būdu klojamos atkarpos telekomunikacijų sankirtose ir jų apsaugos zonose), kuriose nėra šulinių, kamerų ir kitų antžeminių statinių statinio projektavimo sąlygose nurodytose vietose;

2.3. inžinerinis statinys (žemės sklype, kai tai leidžiama pagal žemės paskirtį [4.3]):

2.3.1. atviras žiūrovinis statinys: vasaros teatro scena, estrada, šokių aikštelė, kurių kiekvienos užimamas žemės plotas ne didesnis kaip 20 m2 žemės sklype,

2.3.2. atviros sporto (futbolo, krepšinio, tinklinio, rankinio, lauko teniso bei kt.) bei žaidimų aikštelės su įranga (be tribūnų), taip pat šliaužimo takeliai, sūpuoklės, kopėčios, turnikai, treniruokliai ir pan.;

2.3.3. sandėliavimo ar parodos aikštė, kurios plotas yra ne didesnis kaip 200 m2 ir kurioje nėra pavojingų ir aplinką teršiančių medžiagų bei tokio pobūdžio atliekų [4.6], [4.7];

2.3.4. reklaminis skydas (stendas) prie susisiekimo komunikacijų (kelių, gatvių);

2.3.5. meteorologinių stebėjimų aikštelės su įranga;

2.3.6. automobilių apžiūros estakada.

Pastabos: 1. Šiame priede nurodytas statinių aukštis apskaičiuojamas STR 1.14.01:1999 [4.16] nustatyta tvarka.

2. Statinio statybos techninė priežiūra privaloma statiniams, nurodytiems 2.1.1 ir 2.1.2 punktuose.

______________

PATVIRTINTA

Lietuvos Respublikos aplinkos ministro

2002 m. balandžio 16 d.

įsakymu Nr. 184

STATYBOS TECHNINIS REGLAMENTAS STR 1.01.06:2002

YPATINGI STATINIAI

I. BENDROSIOS NUOSTATOS

1. Šis statybos techninis reglamentas (toliau – Reglamentas) nustato:

1.1. ypatingų statinių kategorijai priskiriamų statinių sąrašą, šių statinių sudėtingumo požymius bei jų techninius parametrus [3.1], [3.9];

1.2. ypatingų statinių projektavimo, statybos ir griovimo tvarkos ypatumus;

1.3. šis Reglamentas yra privalomas visiems statybos dalyviams, viešojo administravimo subjektams, inžinerinių tinklų bei susisiekimo komunikacijų savininkams (ar naudotojams), taip pat kitiems juridiniams ir fiziniams asmenims, kurių veiklos principus statybos srityje nustato Statybos įstatymas [3.1].

II. NUORODOS

2. Teisės aktų ir jų pakeitimų galiojimo duomenys pateikti ne vėlesni kaip prieš 10 dienų iki šio Reglamento patvirtinimo. Informaciją apie vėlesnius teisės aktų pakeitimus galima rasti „Valstybės žiniose“. Jei Reglamentas (STR) neturi informacijos apie jo paskelbimą, reiškia, kad Reglamentas rengiamas ir įsigalios nuo 2002 m. liepos 1 d.

3. Reglamente pateiktos nuorodos į šiuos dokumentus:

3.1. Lietuvos Respublikos statybos įstatymą (Žin., 1996, Nr. 32-788; 2001, Nr. 101-3597);

3.2. Lietuvos Respublikos branduolinės energijos įstatymą (Žin., 1996, Nr. 119-2771; 1997, Nr. 66-1605; 2001, Nr. 99-3528);

3.3. Lietuvos Respublikos potencialiai pavojingų įrenginių priežiūros įstatymą (Žin., 1996, Nr. 46-1116; 2000, Nr. 89-2742);

3.4. Lietuvos Respublikos nekilnojamųjų kultūros vertybių apsaugos įstatymą (Žin., 1995, Nr. 3-37; 1997, Nr. 30-713, Nr. 67-1676, 1997, Nr. 96-2421; 2000, Nr. 40-1114);

3.5. Lietuvos Respublikos kelių įstatymą (Žin.,1995, Nr. 44-1076; 1997, Nr. 96-2424);

3.6. Lietuvos Respublikos gamtinių dujų įstatymą (Žin., 2000, Nr. 89-2743, Nr. 113-3618);

3.7. Lietuvos Respublikos vandens įstatymą (Žin., 1997, Nr. 104-2615; 2000, Nr. 61-1816);

3.8. Lietuvos Respublikos cheminių medžiagų ir preparatų įstatymą (Žin., 2000, Nr. 36-987);

3.9. Lietuvos Respublikos Vyriausybės 2002 02 26 nutarimą Nr. 280 „Dėl Lietuvos Respublikos statybos įstatymo įgyvendinimo“ (Žin., 2002, Nr. 22-819);

3.10. Lietuvos Respublikos Vyriausybės 2001 06 29 nutarimą Nr. 817 „Dėl Potencialiai pavojingų įrenginių kategorijų sąrašo, įgaliojimų suteikimo viešosioms įstaigoms tikrinti potencialiai pavojingų įrenginių techninę būklę tvarkos, įrenginių techninės būklės tikrinimo įstaigų kolegialių valdymo organų sudarymo tvarkos patvirtinimo ir valstybės institucijų, atsakingų už potencialiai pavojingų įrenginių priežiūros organizavimą, paskyrimo, taip pat Lietuvos Respublikos Vyriausybės 1994 m. gruodžio 14 d. nutarimo Nr. 1251 „ Dėl potencialiai pavojingų įrenginių ir pavojingų darbų (gamybos procesų) sąrašų patvirtinimo“ dalinio pakeitimo“ (Žin., 2001, Nr. 57-2053);

3.11. Lietuvos Respublikos aplinkos ministro 1999 07 19 įsakymą Nr. 221 „Dėl Lietuvos ūkio objektuose naudojamų pavojingų medžiagų ribinių kiekių patvirtinimo“ (Žin., 1999, Nr. 68-2186);

3.12. Lietuvos Respublikos aplinkos ministro ir sveikatos apsaugos ministro 2000 12 19 įsakymą Nr. 532/742 „Dėl pavojingų cheminių medžiagų ir preparatų klasifikavimo ženklinimo tvarkos“ (Žin., 2001, Nr. 16-509);

3.13. statybos techninį reglamentą STR 1.02.07:2003 „Statinių projektavimo, statybos, statinių projektų ekspertizės ir statinių ekspertizės įmonių atestavimas“ (Žin., 2002, Nr. 119-5371);

Punkto pakeitimai:

Nr. D1-292, 2004-05-27, Žin., 2004, Nr. 88-3250 (2004-06-03); Žin., 2004, Nr. 90-0 (2004-06-08); Žin., 2004, Nr. 104-0 (2004-07-03); Žin., 2004, Nr. 136-0 (2004-09-07), i. k. 104301MISAK00D1-292

3.14. statybos techninį reglamentą STR 1.05.06:2002 „Statinio projektavimas“ (Žin., 2002, Nr. 54-2144);

Punkto pakeitimai:

Nr. D1-292, 2004-05-27, Žin., 2004, Nr. 88-3250 (2004-06-03); Žin., 2004, Nr. 90-0 (2004-06-08); Žin., 2004, Nr. 104-0 (2004-07-03); Žin., 2004, Nr. 136-0 (2004-09-07), i. k. 104301MISAK00D1-292

3.15. STR 2.06.01:1999 „Miestų, miestelių ir kaimų susisiekimo sistemos“ (Žin., 1999, Nr. 27-773; 2001, Nr. 4-103);

3.16. statybos techninį reglamentą STR 1.05.07:2002 „Statinio projektavimo sąlygų sąvadas“ (Žin., 2002, Nr. 54-2153);

Punkto pakeitimai:

Nr. D1-292, 2004-05-27, Žin., 2004, Nr. 88-3250 (2004-06-03); Žin., 2004, Nr. 90-0 (2004-06-08); Žin., 2004, Nr. 104-0 (2004-07-03); Žin., 2004, Nr. 136-0 (2004-09-07), i. k. 104301MISAK00D1-292

3.17. statybos techninį reglamentą STR 1.06.03:2002 „Statinio projekto ekspertizė ir statinio ekspertizė“ (Žin., 2002, Nr. 55-2200);

Punkto pakeitimai:

Nr. D1-292, 2004-05-27, Žin., 2004, Nr. 88-3250 (2004-06-03); Žin., 2004, Nr. 90-0 (2004-06-08); Žin., 2004, Nr. 104-0 (2004-07-03); Žin., 2004, Nr. 136-0 (2004-09-07), i. k. 104301MISAK00D1-292

3.18. statybos techninį reglamentą STR 1.09.05:2002 „Statinio statybos techninė priežiūra“ (Žin., 2002, Nr. 43-1638);

Punkto pakeitimai:

Nr. D1-292, 2004-05-27, Žin., 2004, Nr. 88-3250 (2004-06-03); Žin., 2004, Nr. 90-0 (2004-06-08); Žin., 2004, Nr. 104-0 (2004-07-03); Žin., 2004, Nr. 136-0 (2004-09-07), i. k. 104301MISAK00D1-292

3.19. statybos techninį reglamentą STR 1.07.01:2002 „Statybos leidimas“ (Žin., Nr. 55-2203);

Punkto pakeitimai:

Nr. D1-292, 2004-05-27, Žin., 2004, Nr. 88-3250 (2004-06-03); Žin., 2004, Nr. 90-0 (2004-06-08); Žin., 2004, Nr. 104-0 (2004-07-03); Žin., 2004, Nr. 136-0 (2004-09-07), i. k. 104301MISAK00D1-292

3.20. statybos techninį reglamentą STR 1.09.04:2002 „Statinio projekto vykdymo priežiūra“ (Žin., 2002, Nr. 43-1638);

Punkto pakeitimai:

Nr. D1-292, 2004-05-27, Žin., 2004, Nr. 88-3250 (2004-06-03); Žin., 2004, Nr. 90-0 (2004-06-08); Žin., 2004, Nr. 104-0 (2004-07-03); Žin., 2004, Nr. 136-0 (2004-09-07), i. k. 104301MISAK00D1-292

3.21. statybos techninį reglamentą STR 1.11.01:2002 „Statinių pripažinimo tinkamais naudoti tvarka“ (Žin., 2002, Nr. 60-2475);

Punkto pakeitimai:

Nr. D1-292, 2004-05-27, Žin., 2004, Nr. 88-3250 (2004-06-03); Žin., 2004, Nr. 90-0 (2004-06-08); Žin., 2004, Nr. 104-0 (2004-07-03); Žin., 2004, Nr. 136-0 (2004-09-07), i. k. 104301MISAK00D1-292

3.22. Lietuvos Respublikos socialinės apsaugos ir darbo ministro įsakymą „ Dėl įrenginių techninės būklės tikrinimo įstaigų priežiūrų ir valstybės registre registruojamų potencialiai pavojingų įrenginių (nurodant parametrus) sąrašo“ (Žin., 2001, Nr. 85-2979);

3.23. Lietuvos Respublikos ūkio ministro 2000 10 06 įsakymą Nr. 349 „Dėl slėginių įrenginių techninio reglamento tvirtinimo“ (Žin., 2000, Nr. 88-2726);

3.24. Lietuvos Respublikos ūkio ministro 2001 11 21 įsakymą Nr. 345 „Dėl įrenginių techninės būklės tikrinimo įstaigų prižiūrimų ir valstybės registre registruojamų potencialiai pavojingų įrenginių su jų nurodytais parametrais sąrašo patvirtinimo“ (Žin., 2001, Nr. 98-3504).

III. Pagrindinės SĄVOKOS

4. Šiame Reglamente vartojamos sąvokos atitinka pagrindines sąvokas, pateiktas:

4.1. Statybos įstatyme [3.1];

4.2. Cheminių medžiagų ir preparatų įstatyme [3.8];

4.3. Slėginių įrenginių techniniame reglamente [3.23];

4.4. Pavojingų cheminių medžiagų ir preparatų klasifikavimo ženklinimo tvarkoje [3.12];

4.5. Šiame Reglamente pateikiamos kai kurios 4.3 punkte nurodytame dokumente esančios sąvokos:

4.5.1. didžiausias leidžiamasis slėgis p(s) – didžiausias slėgis, kuriam, kaip nurodo gamintojas, įrenginys yra suprojektuotas. Didžiausias leidžiamasis slėgis žymimas gamintojo nurodytoje vietoje. Tai privalo būti vieta, kurioje jungiami saugos ir (arba) ribojantieji įtaisai, arba įrangos viršuje arba, jeigu išvardytosios nepriimtinos, bet kurioje nurodytoje vietoje [3.23];

4.5.2. tūris V – vidinis sekcijos ir atvamzdžių iki pirmosios jungties arba suvirinimo siūlės tūris, atmetus pastovių vidaus sudedamųjų dalių tūrį [3.23];

4.5.3. vardinis dydis DN – skaitmenimis nurodytas dydis, kuris yra bendras visoms vamzdyno sistemos dalims, išskyrus tas dalis, kurių nurodyti išoriniai skersmenys arba sriegio dydis. Tai patogus nuorodoms sveikas skaičius ir jis tik iš dalies yra susijęs su gamybiniais matmenimis. Vardinis dydis žymimas DN, po jo pateikiamas skaičius [3.23];

4.5.4. takiosios medžiagos – dujos, skysčiai ir garai be priemaišų arba jų mišinys. Juose gali būti suspenduotų kietųjų dalelių [3.23];

4.5.5. I grupę sudaro pavojingos takiosios medžiagos [3.23]. Pavojinga takioji medžiaga – medžiaga arba preparatas, kuriems taikomi 1967 m. birželio 27 d. Tarybos direktyvos 67/548/EEB dėl įstatymų, poįstatyminių aktų ir administracinių nuostatų, susijusių su pavojingų medžiagų grupavimu, pakavimu ir žymėjimu, suderinimo 7 straipsnio 2 dalies apibrėžimai (OJ 196, 1967 08 16, p. 1) su paskutiniais pakeitimais ir papildymais, padarytais Komisijos direktyvoje 94/69/EB (OJ L381, 1994 12 31, p. 1). Pavojingų medžiagų klasifikavimo ir ženklinimo tvarka pateikta [3.12].

1 grupę sudaro takiosios medžiagos, kurios laikomos [3.23]:

– sprogstamosiomis,

– ypač degiomis,

– labai degiomis,

– degiomis (jeigu didžiausia leidžiamoji temperatūra viršija pliūpsnio temperatūrą),

– labai nuodingomis,

– nuodingomis,

– oksiduojančiomis;

4.5.6. II grupę sudaro visos kitos (nepavojingos) takiosios medžiagos, nenurodytos 4.5.5 punkte [3.23].

IV. YPATINGI STATINIAI

5. Ypatingų statinių kategorijai priskiriamas statinys [3.1]:

5.1. kuriame naudojamos ar saugomos pavojingos medžiagos (pagal nustatytus jų ribinius kiekius) [3.11];

5.2. kuriame yra potencialiai pavojingų įrenginių [3.3, 3.10, 3.22, 3.24];

Punkto pakeitimai:

Nr. D1-292, 2004-05-27, Žin., 2004, Nr. 88-3250 (2004-06-03); Žin., 2004, Nr. 90-0 (2004-06-08); Žin., 2004, Nr. 104-0 (2004-07-03); Žin., 2004, Nr. 136-0 (2004-09-07), i. k. 104301MISAK00D1-292

5.3. sudėtingų konstrukcijų ir sudėtingų technologijų (pagal normatyviniais statybos techniniais dokumentais nustatytus sudėtingumo požymius bei techninius parametrus);

5.4. visuomenės poreikiams naudojamas pastatas, kuriame vienu metu būna daugiau kaip 100 žmonių;

5.5. kuris yra nekilnojamoji kultūros paveldo vertybė.

6. Ypatingų statinių kategorijai priskiriamų statinių sąrašas su šių statinių sudėtingumo bei statinių techninių parametrų 5 punkte išvardytais požymiais nurodomas šio Reglamento 1 priede.

Punkto pakeitimai:

Nr. D1-292, 2004-05-27, Žin., 2004, Nr. 88-3250 (2004-06-03); Žin., 2004, Nr. 90-0 (2004-06-08); Žin., 2004, Nr. 104-0 (2004-07-03); Žin., 2004, Nr. 136-0 (2004-09-07), i. k. 104301MISAK00D1-292

7. Projektuoti ir statyti ypatingus statinius turi teisę šio straipsnio fiziniai asmenys, juridiniai asmenys, kitos užsienio organizacijos, atitinkančios Statybos įstatymo [3.1] reikalavimus.

Punkto pakeitimai:

Nr. D1-292, 2004-05-27, Žin., 2004, Nr. 88-3250 (2004-06-03); Žin., 2004, Nr. 90-0 (2004-06-08); Žin., 2004, Nr. 104-0 (2004-07-03); Žin., 2004, Nr. 136-0 (2004-09-07), i. k. 104301MISAK00D1-292

8. Teisė projektuoti bei statyti branduolinės energetikos objektus suteikiama Branduolinės energijos įstatymo [3.2] nustatyta tvarka.

Punkto pakeitimai:

Nr. D1-292, 2004-05-27, Žin., 2004, Nr. 88-3250 (2004-06-03); Žin., 2004, Nr. 90-0 (2004-06-08); Žin., 2004, Nr. 104-0 (2004-07-03); Žin., 2004, Nr. 136-0 (2004-09-07), i. k. 104301MISAK00D1-292

V. BAIGIAMOSIOS NUOSTATOS

9. Už neigiamas pasekmes dėl šiuo Reglamentu nustatytos tvarkos pažeidimų atsako projekto vadovas, projekto dalių vadovai, statybos vadovas, kiti statybos proceso dalyviai Administracinių teisių pažeidimų kodekso, Civilinio kodekso bei kitų įstatymų nustatyta tvarka.

10. Ginčai dėl šio Reglamento taikymo sprendžiami įstatymų nustatyta tvarka.

______________

STR 1.01.06:2002

1 priedas

YPATINGŲ STATINIŲ KATEGORIJAI PRISKIRIAMŲ STATINIŲ SĄRAŠAS

I. Statiniai, kuriuose naudojamos ir saugomos pavojingos medžiagos pagal nustatytus jų ribinius kiekius

Statiniai, kuriuose naudojamų ir saugomų pavojingų medžiagų ribiniai kiekiai yra lygūs arba didesni, nei nustatyta [3.11, 3.12], yra priskiriami prie ypatingų statinių.

II. Statiniai, kuriuose yra potencialiai pavojingų įrenginių [3.3, 3.10, 3.22, 3.24]

ar atliekami potencialiai pavojingi darbai

1 lentelė

Įrenginiai statiniuose	Parametrai
1.	Garo ir vandens šildymo katilai, skirti garui ir perkaitintam vandeniui ruošti, esant aukštesnei kaip 110°C temperatūrai	Garo katilams: p(s)>0,5 bar; p(s)×V>3500, bar×l;

Vandens šildymo katilams: p(s)×V>10000, bar×l
2.	Slėginiai indai, skirti dujoms, suskystintoms dujoms, ištirpintoms suslegiant dujoms, garams, taip pat skysčiams, kurių garų slėgis, esant didžiausiai leidžiamai temperatūrai, yra 0,5 bar didesnis už atmosferinį (1013 mbar), išskyrus mažesnės kaip 250 l talpos gamtinių dujų, suskystintų naftos dujų ir kitų techninių dujų balionus bei įrangą	1 grupės takiosioms medžiagoms [3.10]: p(s)×V > 500, bar×l

2 grupės takiosioms medžiagoms [3.10]: p(s)×V> 10000, bar×l
3.	Vamzdynai, skirti dujoms, suskystintoms dujoms, ištirpintoms suslegiant dujoms, garams, taip pat skysčiams, kurių garų slėgis, esant didžiausiai leidžiamai temperatūrai, yra 0,5 bar didesnis už atmosferinį (1013 mbar)	1 grupės takiosioms medžiagoms [3.10]: p(s)×DN> 3500, barxmm

2 grupės takiosioms medžiagoms [3.10]: p(s)×DN> 10000, barxmm
4.	1 grupės takiųjų medžiagų stacionarios talpyklos	V> 10 m3
6.	Liftai ir keltuvai	500 kG ir didesnės galios
7.	Eskalatoriai	Visų tipų ir parametrų tarpaukštiniai ir tuneliniai eskalatoriai ir jų įranga

Visų tipų ir parametrų judamieji takai ir jų įranga
8.	Mašininės pavaros kėlimo kranai, skirti pastoviems darbams statinio viduje	5 t ir didesnės keliamosios galios
9.	Sprogioje aplinkoje naudojami II grupės elektros įrenginiai	Naudojami vietose (išskyrus kasyklas), kur gali kilti pavojus dėl sprogiosios aplinkos: 1. vieta, kurioje nuolatos, ilgai arba dažnai yra sprogi aplinka, kurią sudaro oro ir lengvai užsiliepsnojančių dujų, garų arba rūko pavidalo medžiagų mišinys (0 zona); 2. vieta, kurioje kartais esant normaliai darbo eigai gali susidaryti sprogi aplinka, kurią sudaro oro ir lengvai užsiliepsnojančių dujų, garų arba rūko pavidalo medžiagų mišinys (1 zona); 3. vieta, kurioje nuolatos, ilgai arba dažnai yra sprogi aplinka, kurią sudaro ore tvyrančios degiosios dulkės ar degiųjų dulkių debesis (20 zona); 4. vieta, kurioje esant normaliai darbo eigai gali susidaryti sprogi aplinka, kurią sudaro ore esantis degiųjų dulkių debesis (21 zona)

III. Sudėtingų konstrukcijų ir sudėtingų technologijų statiniai

2 lentelė

Statiniai	Statinių parametrai
1.	Aukštybiniai pastatai	Aukštesni, negu 30 m, skaičiuojant nuo žemės paviršiaus altitudės iki pastato stogo konstrukcijos aukščiausiojo taško
2.	Įgilinti pastatai	Pastatai, kurių įgilinimas didesnis kaip 7 m (skaičiuojant nuo vidutinės žemės paviršiaus altitudės iki įgilinto pastato žemutinės patalpos grindų paviršiaus)
3.	Didelių atstumų tarp atramų statiniai	Atstumas tarp atramų 12 m ir didesnis
4.	Branduolinės energetikos objektų statiniai
5.	Jėgainių statiniai	1 MW ir didesnės galios elektros ir šilumos gamybos statiniai; giluminiai žemės šilumos paėmimo ir grąžinimo statiniai.
6.	Hidrotechnikos statiniai, išskyrus žemės ūkio melioracijos statinius	Patvankos aukštis didesnis kaip 3 m ir tvenkinio plotas didesnis kaip 5 ha
7.	Jūros naftos ir dujų gavybos statiniai
8.	Aerouostai *
9.	Geležinkelio keliai *, geležinkelio techninio aptarnavimo stotys, geležinkelio tuneliai
10.	Valstybinės reikšmės (magistraliniai, krašto, rajoniniai) keliai, miestų, miestelių gatvės su indeksu A, B, C (greito eismo ir pagrindinės gatvės) bei jų sankryžos
11.	Lauko vandentiekis: magistralės ir vandentakiai; nuotekų kolektoriai. Magistraliniai ir skirstomieji šilumos tinklai, dujotiekiai naftotiekiai, 6/0,4 kV ir aukštesnės įtampos skirstyklos bei pastotės, aukštesnės kaip 0,4 kV įtampos elektros tiekimo tinklų statiniai	> kaip 0,5 bar slėgio p(s), > kaip 80 mm sąlyginio skersmens DN 1 grupės takiosioms medžiagoms [3.10]: p(s)xDN>3500 barxmm
12.	Jūrų ir upių uostai, krantinės, prieplaukos *
13.	Geležinkelio, troleibusų kontaktiniai tinklai
14.	Vamzdynai ir jų įranga, skirti 1 grupės takiosioms medžiagoms transportuoti į jūros pakrantėje ar jūroje esantį statinį, įrenginį, laivą arba iš jo
15.	Lynų keliai, funikulieriai
16.	Apžvalgos ratai	Kai pakėlimo aukštis daugiau kaip 10 m
17.	Tiltai, viadukai, estakados, tuneliai, požeminės ir virš žemės (virš gatvių, kelių, geležinkelių, daubų, įdubų) esančios pėsčiųjų perėjos, įvairios paskirties pakabinamieji magistraliniai vamzdynai	6 m ilgio ir didesnės angos
18.	Keleivių, prekių, produktų, medžiagų ir kt. terminalai *
19.	Nuotolinio ryšio (telekomunikacijų) inžineriniai statiniai, radijo navigacijos švyturiai, radiolokatoriai	Aukštesni kaip 30 m
20.	Jūrų, upių ir kitų vandens telkinių navigacijos švyturiai	Aukštesni kaip 30 m
21.	Įvairios paskirties bokštiniai statiniai – dūmtraukiai (išskyrus priblokuotą prie gyvenamojo pastato, skirtą šio pastato reikmėms), vandentiekio bokštai, vandens aušyklos, silosinės ir kt.	Aukštesni kaip 15 m
22.	Statiniai, skirti darbams ar procesams aukštesnėje kaip 500C temperatūroje, išskyrus individualaus naudojimo pirtis
23.	Statiniai, kurie gali būti veikiami dinaminių (pulsacinių) ar kitų ypatingų apkrovų	Vibracija (nepriklausomai nuo krypties) didesnė kaip 0,1 mm
24.	Vandenvietės, vandenruošos statiniai	500 m3/d ir didesnio našumo
25.	Požeminio vandens vandenvietės	200 m3/d ir didesnio našumo
26.	Gamybos bei pramonės nuotekų valyklos	200 m3/d ir didesnio našumo
27.	Miestų ir miestelių nuotekų valyklos	1000 m3/d ir didesnio našumo
28.	Paviršinių (lietaus) nuotekų valyklos	Skirtos surinkti nuotekas iš 50 ha ir didesnių teritorijų
29.	Degalinės
30.	1 grupės takiųjų medžiagų stacionarios talpyklos	V> 10 m3
31.	Sąvartynai
32.	Atliekų perdirbimo ar rūšiavimo statiniai
33.	Galvanikos cechai
34.	Dažymo cechai
35.	Krematoriumai
36.	Bankų saugyklos
37.	Naudingųjų iškasenų gavybos, tiekimo ir naudojimo požeminiai ir antžeminiai statiniai.
38.	Povandeniniai vamzdynai
39.	Inžinerinių tinklų bendrieji kolektoriai; nepraeinamieji, pusiau praeinamieji ir praeinamieji 6 m ir didesniame gylyje klojami nuotekų ar kitos paskirties kolektoriai, taip pat kolektoriai
40.	Sandėliai	1000 m2 ir didesnio bendrojo ploto
41.	Šaldomieji pastatai ir patalpos	5000 t ir talpesni
42.	Šaudmenų ir ginklų sandėliai, uždarosios ir atvirosios šaudyklos

* išskyrus administracinius pastatus, jei jie nepriskirti prie ypatingų statinių.

IV. Pastatai, naudojami visuomenės poreikiams, kuriuose vienu metu gali būti daugiau kaip 100 žmonių

Ypatingi statiniai yra visi pastatai, naudojami visuomenės poreikiams, kuriuose vienu metu gali būti daugiau kaip 100 žmonių, įskaitant pastato ir jo paskirties aptarnaujantį personalą bei lankytojus.

3 lentelė

Eil. Nr.	Pastatai
1.	Viešbučių paskirties pastatai: viešbučiai, moteliai, svečių namai
2.	Administracinės paskirties pastatai: valstybės ir savivaldybių valdymo įstaigų, prokuratūrų, teismų, kitų įstaigų ir organizacijų administraciniai pastatai, ambasadų, bankų, pašto, biržų, darbo biržų, draudimo įstaigų, advokatų biurų, notarų, antstolių kontorų, informacijos centrų ir kiti pastatai
3.	Prekybos paskirties pastatai: parduotuvės, parduotuvės-operatorinės, vaistinės, knygynai, prekybos paviljonai ir kiti pastatai
4.	Paslaugų paskirties pastatai: pirtys, grožio salonai, skalbyklos, taisyklos, remonto dirbtuvės, priėmimo-išdavimo punktai, autoservisai, plovyklos, laidojimo namai ir kiti pastatai
5.	Maitinimo paskirties pastatai: valgyklos, restoranai, kavinės, barai ir kiti pastatai
6.	Transporto paskirties pastatai: oro uosto, jūros ir upių laivyno, geležinkelio ir autobusų stočių pastatai, muitinių, transporto bilietų, kelionių, turizmo agentūrų ir kiti pastatai
7.	Kultūros paskirties pastatai: teatrai, kino teatrai, kultūros namai, klubai, bibliotekos, muziejai, archyvai, parodų rūmai, planetariumai, radijo ir televizijos ir kiti pastatai
8.	Mokslo paskirties pastatai: institutai ir mokslinio tyrimo įstaigos, observatorijos, meteorologijos stotys, laboratorijos (išskyrus gamybines laboratorijas), bendrojo lavinimo, profesinės ir aukštosios mokyklos, vaikų darželiai, lopšeliai ir kiti pastatai
9.	Gydymo paskirties pastatai: ligoninės, klinikos, poliklinikos, sanatorijos, reabilitacijos centrai, specialiųjų įstaigų sveikatos apsaugos pastatai, gydyklų pastatai, medicininės priežiūros įstaigų slaugos namai, veterinarijos gydyklų ir kiti pastatai
10.	Poilsio paskirties pastatai: turizmo centrai, poilsio namai, jaunimo nakvynės namai, kaimo turizmo pastatai ir kiti pastatai
11.	Sporto paskirties pastatai: sporto salių, teniso kortų, baseinų, čiuožyklų, jachtklubų, šaudyklų, stadionų, maniežų ir kiti pastatai
12.	Religinės paskirties pastatai: katedros, bažnyčios, cerkvės, koplyčios, sinagogos, maldos namai ir kiti pastatai

V. Ypatingi statiniai, kurie yra nekilnojamosios kultūros vertybės

Statiniai bei jų kompleksai, ansambliai, įregistruoti kaip nekilnojamosios kultūros vertybės [3.4].

Priedo pakeitimai:

Nr. D1-292, 2004-05-27, Žin., 2004, Nr. 88-3250 (2004-06-03); Žin., 2004, Nr. 90-0 (2004-06-08); Žin., 2004, Nr. 104-0 (2004-07-03); Žin., 2004, Nr. 136-0 (2004-09-07), i. k. 104301MISAK00D1-292

Pakeitimai:

1.

Lietuvos Respublikos aplinkos ministerija, Įsakymas

Nr. 398, 2002-08-05, Žin., 2002, Nr. 80-3474 (2002-08-14), i. k. 102301MISAK00000398

Dėl aplinkos ministro 2002 m. balandžio 16 d. įsakymo Nr. 184 "Dėl statybos techninių reglamentų STR 1.01.06:2002 "Ypatingi statiniai" ir STR 1.01.07:2002 "Nesudėtingi (tarp jų laikini) statiniai" patvirtinimo" pakeitimo

2.

Lietuvos Respublikos aplinkos ministerija, Įsakymas

Nr. 203, 2003-04-25, Žin., 2003, Nr. 50-2234 (2003-05-23), i. k. 103301MISAK00000203

Dėl 2002 m. balandžio 16 d. įsakymu Nr. 184 patvirtinto statybos techninio reglamento STR 1.01.07:2002 "Nesudėtingi (tarp jų laikini) statiniai" pakeitimo

3.

Lietuvos Respublikos aplinkos ministerija, Įsakymas

Nr. D1-292, 2004-05-27, Žin., 2004, Nr. 88-3250 (2004-06-03); Žin., 2004, Nr. 90-0 (2004-06-08); Žin., 2004, Nr. 104-0 (2004-07-03); Žin., 2004, Nr. 136-0 (2004-09-07), i. k. 104301MISAK00D1-292

Dėl Lietuvos Respublikos aplinkos ministro 2002 m. balandžio 16 d. įsakymo Nr. 184 "Dėl statybos techninių reglamentų STR 1.01.06:2002 "Ypatingi statiniai" ir STR 1.01.07:2002 "Nesudėtingi (tarp jų laikini) statiniai" patvirtinimo" pakeitimo